
Необходими документи при ЗАПИСВАНЕ са:
1. Писмена молба или заявление, попълнено от родителите на място в детската градина;
2. Копие от акта за раждане на детето;
3. Здравно-профилактична карта на детето, попълнена от личния лекар (представя се при записване, но се връща на родителя);
4. Данни от личния лекар за имунизационния статус на детето, съгласно изискванията на Наредба № 15/2005 година за имунизациите в Република България (имунизационният паспорт се представя при записване, но се връща на родителя).
Допълнителни документи преди ПОСТЪПВАНЕ на детето в детска градина:
1. Еднократен отрицателен резултат от изследване за патогенни чревни бактерии и чревни паразити, извършени не по-рано от 15 дни преди постъпването на детето в детска градина;
2. Изследвания на кръв и урина, извършени в едноседмичен срок преди постъпването на детето в детска градина;
3. Медицинска бележка от личния лекар за липсата на контакт със заразно болен, издаден не по-рано от 3 дни преди постъпването на детето в детска градина.

